ΓΡΑΠΤΗ ΕΡΩΤΗΣΗ E-3094/01

υποβολή: Stavros Xarchakos (PPE-DE) προς την Επιτροπή

(13 Νοεμβρίου 2001)

Θέμα: Πειρατικοί δίσκοι ακτίνας (CD)

Σύμφωνα με δημοσιεύματα του ελληνικού τύπου και δηλώσεις εκπροσώπων δισκογραφικών εταιριών της Ελλάδας, η πειρατεία δίσκων ακτίνας (CD) έχει πάρει τεράστιες διαστάσεις, με αποτέλεσμα η κατάσταση στην Ελλάδα να συγκρίνεται πλέον με εκείνη της Αιγύπτου, το 1984. Σε ευρωπαϊκό επίπεδο η Ελλάδα κατέχει καθαρά την πρώτη θέση, ενώ στην παγκόσμια κατάταξη είναι ανάμεσα στις δέκα χώρες, συγκρινόμενη με κράτη όπως η Μαλαισία και η Παραγουάη. Αξίζει να σημειωθεί ότι η παράνομη παραγωγή ψηφιακών δίσκων καλύπτει το 50 % της τρέχουσας ελληνικής κυκλοφορίας, φτάνοντας τα 9-10 εκατ. πλαστά CD.

Εκτιμήσεις, εξάλλου, που ανακοινώθηκαν στον ελληνικό Τύπο μιλούν για απώλεια κρατικών φορολογικών εσόδων που φτάνει στο ύψος των 7 δις δρχ. ετησίως. Σύμφωνα με το Σώμα Δίωξης Οικονομικού Εγκλήματος πρόκειται για σοβαρό οικονομικό έγκλημα, εξοικειώνει τους πολίτες με αυτό, δημιουργεί ανεξέλεγκτη παραοικονομία μεψηλά αφορολόγητα εισοδήματα, ενώ παράλληλα εθίζει ορισμένους στην εγκληματική δράση με το πρόσχημα της κοινωνικής ανοχής.

Πώς σχολιάζει η Επιτροπή την πρωτοφανή αυτή κατάσταση στην Ελλάδα· Ποιά είναι τα αντίστοιχα στοιχεία για τιςπόλοιπες 14 χώρες μέλη της Ε.Ε.· Έχει ενημέρωση η Επιτροπή από τις ελληνικές αρχές για την έκταση του φαινομένου· Σε ποιές ενέργειες σκοπεύει να προβεί σε ευρωπαϊκό επίπεδο η Επιτροπή για την εξάλειψή του·

Απάντηση του κ. Bolkestein εξ ονόματος της Επιτροπής

(18 Δεκεμβρίου 2001)

Η Επιτροπή γνωρίζει το φαινόμενο της πειρατείας δίσκων ακτίνας (CD) σε παγκόσμια κλίμακα, αλλά και στην Ευρώπη και σε ορισμένα κράτη μέλη. Εν όψει του αυξανόμενου προβλήματος παραποιημένων εμπορευμάτων και εμπορευμάτων που αναπαράγονται χωρίς άδεια (πειρατικά) και του αρνητικού του αποτελέσματος για την καινοτομία και την απασχόληση, η Επιτροπή συμβουλεύθηκε τους ενδιαφερομένους κύκλους το 1998 μέσω μιας Πράσινης Βίβλου(1) για να προσδιορίσει τον οικονομικό αντίκτυπο του φαινομένου αυτού για την ενιαία αγορά, να αξιολογήσει την αποτελεσματικότητα της ισχύουσας νομοθεσίας και να προτείνει προσεγγίσεις που θα μπορούσαν να διερευνηθούν με σκοπό τη βελτίωση της κατάστασης.

Τα αποτελέσματα αυτής της Πράσινης Βίβλου οδήγησαν στην ανάπτυξη ενός Προγράμματος Δράσης (ανακοίνωση της 30ής Νοεμβρίου 2000 για τη συνέχεια που πρέπει να δοθεί στην Πράσινη Βίβλο σχετικά με την καταπολέμηση της παραποίησης/απομίμησης και της πειρατείας στην εσωτερική αγορά(2)) που περιέχει δράσεις που θα εφαρμοστούν με επείγοντα χαρακτήρα και συγκεκριμένα: μια πρόταση οδηγίας για την ενίσχυση των μέσων επιβολής του σεβασμού των δικαιωμάτων πνευματικής ιδιοκτησίας, τη βελτίωση της ανταλλαγής πληροφοριών και της διοικητικής συνεργασίας· στο πλαίσιο τωνπαρχόντων προγραμμάτων, δραστηριότητες κατάρτισης γιαπαλλήλους των αρχών επιβολής του νόμου· και την έναρξη μιας μελέτης για μια μεθοδολογία συλλογής, ανάλυσης και σύγκρισης δεδομένων σχετικά με την παραποίηση/απομίμηση και την πειρατεία. Από τις δράσεις αυτές, η Επιτροπή σήμερα οριστικοποιεί την πρόταση για μια οδηγία σχετικά με την επιβολή· αναπτύσσει ενεργά προγράμματα κατάρτισης για τα κράτη μέλη και συνεχίζει και αναπροσαρμόζει προγράμματα συμπληρωματικής κατάρτισης για τιςποψήφιες χώρες (μέσω των προγραμμάτων TAIEX, PHARE και TACIS για παράδειγμα) και δρομολόγησε ήδη την προαναφερθείσα μελέτη, που θα πρέπει να ολοκληρωθεί κατά τη διάρκεια του 2002.

Επιπλέον των δράσεων αυτών, που είτε προβλέπονται είτε είναιπό προετοιμασία, η Επιτροπή έχει τακτικές επαφές με όλα τα ενδιαφερόμενα κράτη μέλη με σκοπό τη συλλογή ενημερωμένων πληροφοριών για την ανταλλαγή απόψεων σχετικά με το πώς θα περιοριστεί πιο αποτελεσματικά η πειρατεία.

(1) COM(98)569 τελικό.

(2) COM(2000)789 τελικό.